Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 109/14/8802	Košice I, 17.9.2014
EEČ : 2-63-304-2014

U Z N E S E N I E

Trestná vec:	obvinený XXXXX 
Prečin:	Neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ako zodpovedný zástupca podnikateľského subjektu s obchodným menom XXXXX s miestom podnikania XXXXX, 04443 Budimír, IČO: 32562144 za obdobie od mesiaca november 2011 až december 2012 vrátane, zadržal a neodviedol riadne mesačnými výkazmi poistného a príspevkov vykázané a podľa zákona zrazené poistné za zamestnancov prihlásených na sociálne poistenie v Sociálnej poisťovni vo výške 986,05,-€, čím takto svojim konaním spôsobil  Sociálnej poisťovni a.s. pobočka XXXXX škodu vo vyššie uvedenej výške

lebo zanikla trestnosť činu

Odôvodnenie:
Uznesením vyšetrovateľa Okresného riaditeľstva PZ, Odboru kriminálnej polície XXXXX, sp. zn. ORP- 20/2-VYS-KS-2014 z 30.05.2014 bolo podľa § 206 ods. 1 Trestného poriadku vznesené obvinenie XXXXX za prečin neodvedenia dane  a poistného  podľa  § 277 ods. 1, Trestného zákona, na tom skutkovom základe, ako je to uvedené vo výrokovej časti tohto uznesenia.

	Výsluchom XXXXX  - splnomocneného zástupcu Sociálnej poisťovne a.s. pobočka XXXXX bola vyčíslená výška neuhradeného poistného                   a príspevkov za zamestnancov za obdobie 11/2011 až 12/2012. Od daňového subjektu XXXXX zaevidovali platbu vo výške 986,05. XXXXX eviduje voči nemu ešte neuhradené poistné spolu vo výške 3.048,19,-€.

	V priebehu prípravného konania bol do konania pribratý znalec z odboru ekonómia, manažment, odvetvie účtovníctvo a daňovníctvo, kde zo záverov znaleckého posudku číslo 42/2014 bolo okrem iného znalcom zistené, že podnikateľský subjekt XXXXX mal dostatok voľných peňažných prostriedkov na odvedenie zrazeného poistného do Sociálnej poisťovne za obdobie od 9/2011 do 12/2012; na zaplatenie poistného do Sociálnej poisťovne, ktoré platí  SZČO a to v riadnom termíne splatnosti. Ďalej bolo zistené, že podnikateľský subjekt XXXXX nedoplatok vo výške 102,44,- €, neodvedené poistné zamestnávateľa za mesiac september roku 2011, splatný 31.10.2011, nemohol uhradiť. Taktiež nemohol zaplatiť poistné zamestnávateľa a za mesiac september roku 2011 splatné 31.10.2011 vo výške 275,04,- € a odvody SZČO za mesiac september roku 2011 vo výške 109,07,- € splatné dňa 10.10.2011, október roku 2011 vo výške 109,07,- € splatné 08.11.2011 a november roku 2011 vo výške 109,07,- € splatné 08.12.2011. Podnikateľský subjekt prijal za rok 2011 celkovo pôžičky vo výške 21.500,- €, čo je vykázané v účtovnej závierke. Prijaté pôžičky použil na chod svojej firmy a to prednostne na úhradu odvodov do zdravotnej poisťovne, na vyplatenie miezd pre svojich zamestnancov, ktoré vyplácal prioritne v termínoch splatnosti. Nebol však schopný uhrádzať odvody do sociálnej poisťovne, aj keď mal voľné peňažné prostriedky. V roku 2011 dosiahol stratu 22.277,52,- €. Aj keď v roku 2012 neplatil pôžičky, mal dostatočný počet voľných peňažných prostriedkov, ktoré mohol použiť na odvody splatné v roku 2012 a 2013. Znaleckým skúmaním bolo zistené, že podnikateľský subjekt mohol uhradiť poistné vo výške 4.779,77,- €.

	Obvinený XXXXX okrem iného uviedol, že Sociálnej poisťovni  dňa  13.06.2013 uhradil do pokladne sumu 986,05,-€.  Uvedená skutočnosť je verifikovaná aj pokladničným dokladom č. 340006654 z 21.07.2014 na sumu 986,05,-€.  

	Prečinu neodvedenia dane a poistného  podľa  § 277 ods. 1, Trestného zákona sa dopustí ten, kto v malom rozsahu zadrží a neodvedie určenému príjemcovi splatnú daň, poistné na sociálne poistenie, verejné zdravotné poistenie alebo príspevok na starobné dôchodkové sporenie, ktoré zrazí alebo vyberie podľa  zákona.

	Podľa § 86 písm. e) Trestného zákona trestnosť zločinu neodvedenia dane      a poistného  podľa  § 277 Trestného zákona zaniká, ak splatná daň a jej príslušenstvo boli dodatočne zaplatené najneskôr v nasledujúci deň po dni, keď sa po  skončení jeho vyšetrovania mohol oboznámiť      s jeho výsledkami.

	Podľa § 215 ods. 1 písm. h) Trestného poriadku prokurátor zastaví trestné  stíhanie, ak zanikla trestnosť  činu. 
	
	Vzhľadom k tomu, že uhradením splatnej dane v plnom rozsahu došlo             k zániku trestnosti činu, bolo  potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marek Rajnič
prokurátor